cyanic-selkie/wikianc huggingface dataset:
Fonus Norge
Fonus Norge er Norges nest største byrå for begravelse og selskapet etablerte seg i Norge i 1993 ved oppkjøp av TS Jacobsen Begravelsesbyrå, et Oslo byrå etablert i 1906. I 1996 ble det første Fonus byrået til i Oslo, og i 2019 ble Norges eldste begravelsesbyrå Wang Nordstrand opp av Fonus Norge. Fonus har i dag 29 kontorer fordelt i Oslo, Viken (Østfold, Akershus) og Innlandet (Hedmark). Fonus holder seremonier ved gravferder på Østlandet. Fonus produserer også likkister og urner, samt leverer gravminner. Fonus Norge er 100% eid av Fonus Ekonomiska Förening, – som er et kooperativt selskap, eid av 2300 organisasjoner. I 1945 ble FONUS etablert i Sverige og er det største begravelsesbyrået i Sverige.
Kuppeltriangeledderkopp
Utseende
Kuppeltriangeledderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Janus Daði Smárason
Janus Daði Smárason er en islandsk håndballspiller som per 2022 spiller i den trønderske håndballklubben Kolstad Håndball og for Islands herrelandslag i håndball.
Smárason var en av seks håndballspillere som Kolstad utvidet spillerstaben med høsten 2021, foran 2022/2023-sesongen.
Han har tidligere spilt for den danske klubben Aalborg Håndbold.
Hølet
Hølet, også kalt Skullerudhullet eller Høle', var en husmannsplass under Skullerud gård som ligger øst for Skraperudtjern i Østmarka i Oslo kommune. Plassen blir først nevnt i 1863. Da bor den svenskfødte Lars Olsen her. Stua står fremdeles og er bebodd.
Indian Ocean Island Games 2019
Indian Ocean Island Games 2019 var den tiende utgaven av Indian Ocean Island Games (Indiahavøylekene), som er en fireårlig multisportkonkurranse for øystater og territorier i Indiahavet. Lekene ble arrangert i Mauritius fra 19. til 28. juli 2019.
VM i friidrett 2022 – 1500 meter kvinner
Øvelsen 1500 meter kvinner i VM i friidrett 2022 ble avholdt på Hayward Field i Eugene, Oregon, USA 15. 16. og 18. juli 2022.
Indian Ocean Island Games 2019
Deltakere
Over 2000 utøvere fra 7 land deltok:
Ignis Fatuus
Ignis Fatuus er debutalbumet til det norske progressiv rock-bandet White Willow, utgitt i 1995.
VM i friidrett 2022 – 1500 meter kvinner
Resultater
Nøkkel:
Ignis Fatuus
Personell
Andre medvirkende
VM i friidrett 2022 – 1500 meter kvinner
Forsøksheat
De seks første utøverne i hvert heat (Q) og de seks raskeste ellers (q) kvalifiserte seg til semifinalene.
Semifinaler
De fem første utøverne i hvert heat (Q) of de to raskeste ellers (q) kvalifiserte seg til finalen.
Finale
Finalen startet 18. juli klokken 19:50.
Siagonium
Utseende
Smale, flate, jevnbrede kortvinger, hodet er stort og bredt, noen har skarpe "horn" i pannen. Antennene er lange og tynne. Kjevene (mandiblene) stikker fram foran hodet. Pronotum er bredest nær forkanten, med rundede sider. Dekkvingene er forholdsvis lange, bakkroppen smal.
Argentinamaur
Argentinamaur (Linepithema humile) er en maurart. Den er tatt med i Verdens naturvernunions liste over de 100 mest skadelige invaderende artene i verden.
Arbeiderne er små, 2–3 mm lange og brune. Hannene har vinger og er 2,8–3 mm lange og mørkebrune. Dronningene er 4,5–5 mm lange og mørkebrune. Unge dronninger har vinger. Hvis man knuser arbeidere mellom fingrene, er det ingen spesiell lukt, noe som skiller argentinamaur fra mange andre arter i underfamilien Dolichoderinae. Arten er en alteter som foretrekker flytende føde. Den var opprinnelig utbredt i nedslagsfeltet til elva Paraná i nordlige Argentina, sørlige Brasil og Paraguay.
Argentinamauren har fulgt med godstransport og har spredt seg til store deler av verden. Den foretrekker middelhavsklima og er ikke så vanlig i områder med kaldt eller tropisk klima. Arten bygger bol under løv og steiner, men kan også finnes innendørs. Den etablerer seg helst i områder som er påvirket av mennesker, men kan også invadere naturlige økosystemer.
I det opprinnelige utbredelsesområdet er ulike kolonier aggressive mot hverandre, men de innførte bestandene danner «superkolonier» uten aggresjon mellom individene. I Sør-Europa finnes det to superkolonier, og den største strekker seg over 6000 km.
Arten er skadelig på mange måter. Den fortrenger nesten alle opprinnelige maurarter og andre leddyr. Dette fører til stor endringer i økosystemene og påvirker også naturlig forekommende virveldyr. Ett eksempel er kystområdene i California der bestandene av paddeiguaner (Phrynosoma) er sterkt redusert. Disse øglene eter store maur, som nesten er borte, mens argentinamauren er for liten til å ete.
I Norge ble argentinamaur første gang oppdaget i Sandnes i 2005. Den er senere funnet i Oslo i 2012 og 2015. Det er usikkert om den kan etablere seg utendørs i Norge. I Fremmedartslista 2018 er arten vurdert som høy risiko på grunn av begrenset invasjonspotensial og høy økologisk effekt.
Bishop- og Clerkøyene
Bishop og Clerkøyene er en gruppe med australske småøyer som ligger omkring 33 km sør for Macquarieøya, i Sørishavet. Arealet utgjør cirka 0,6 km². Bishop og Clerkøyene tilhører Australia og er tasmansk territorium. Øygruppen utgjør Australias sørligste punkt utenfor Australian Antarctic Territory og består for det meste av ufruktbar klippegrunn.
Omkring 1 000 par med hvitkinnpingviner (Eudyptes schlegeli) hekker på øyene, sammen med blant annet svartbrynalbatross (Thalassarche melanophris) og en underart av knoppskarv (Phalacrocorax atriceps purpurascens).
Ex Tenebris
Ex Tenebris er det andre musikkalbumet av det norske progressiv rock-bandet White Willow, utgitt i 1998.
Small Planet Airlines
Small Planet Airlines er et flyselskap fra Litauen. Hovedkontoret ligger i Vilnius og hovedbasen er Vilnius internasjonale lufthavn. Det driver charterflyginger for europeiske turoperatører og andre. Selskapet er eid av Avia Solutions Group. Small Planet Group driver flyselskap med samme navn i andre land: Polen og Tyskland og tidligere i Italia.
Historie
Selskapet blei oppretta i 2007. Det begynte som FlyLAL Charters, som var datterselskap av det nasjonale flyselskapet FlyLal. Small Planet Airlines starta sin virksomhet i 2009.
Small Planet Airlines er ett av flere flyselskap i Small Planet Group. Flyselskap med samme navn drives også i Polen (Small Planet Airlines Polen) og Tyskland (Small Planet Airlines Tyskland).
Flyflåte
Flyflåten består av 18 Airbus A320 og fire Airbus A321 (juli 2017). Tidligere hadde Small Planet Airlines Boeing 737-maskiner.
Flodtriangeledderkopp
Flodtriangeledderkopp (Oedothorax agrestis) er en av edderkoppene i gruppen mattevevere og dvergedderkopper (Linyphiidae).
Utseende
Flodtriangeledderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Mumbay fort
Mumbai fort er et forretningsområde i Mumbai, India, som ligger midt i byens finansdistrikt. Området var byens sentrum på 1700-tallet. Området har fått navnet sitt fra forsvarsanlegget Fort George, som ble bygget av Det britiske ostindiske kompani. Området et avgrenset av havna i øst, Azad Maidan i vest, Victoria-terminalen i nord og Kala Ghoda i sør. Institusjoner som Bombay børs, Indias sentralbank og Tatagruppens hovedkontor ligger her.
Small Planet Airlines (Polen)
Small Planet Airlines er et flyselskap fra Polen. Hovedkontoret ligger i Warszawa og hovedbasen er Frédéric Chopin lufthavn Warszawa-Okęcie. Det tilbyr charterflyginger til destinasjoner i Europa, Nord-Afrika, Midtøsten og Asia.
Small Planet Airlines er opprinnelig fra Litauen, men Small Planet Group driver flyselskap med samme navn i andre land også.
Historie
Small Planet Airlines blei etablert i 2009. Selskapet starta flyginger i 2010. Det tok over etter FlyLAL Charters Polska.
Det polske selskapet Small Planet Airlines er ett av flere flyselskap i Small Planet Group. Flyselskap med samme navn drives også i Litauen (Small Planet Airlines) og Tyskland (Small Planet Airlines Tyskland).
Flyflåte
Flyflåten består av seks Airbus A320 og fire Airbus A321 (juli 2017).
MT «B.P. Newton»
MT «B.P. Newton» var et norsk tankskip, bygget ved Kockums Mekaniska Verkstads AB i Malmö og levert i 1940. Skipet ble grunnet angrepet på Norge liggende i svensk havn og var en av Kvarstadbåtene som i april 1942 forsøkte å bryte den tyske blokaden og seile til Storbritannia.
Av de ti norske fartøyene som seilte ut var MT «B.P. Newton» en av de to som kom frem, de andre ble senket eller returnerte. Tre av besetningen mottok Krigskorset for innsatsen, skipsfører Elias R. Blindheim, maskinsjef Lorentz Lund og maskinist John Magnus Haaland.
MT «B.P. Newton» seilte for Nortraship og ble av den tyske ubåten U-510 senket i konvoi ved Trinidad 3. juli 1943, 23 mann av besetningen døde, blant dem Lorentz Lund, mens 24 overlevde forliset.
Keble College
Keble College er et college ved Oxfords universitet, i norddelen av byens sentrum ved Parks Road.
Kollegiet ble grunnlagt i 1870 til minne om John Keble (1792–1866), en av de ledende medlemmer av Oxfordbevegelsen innen Church of England som etterstrebet en tilnærming mot den katolske kirke. Opprinnelig har kollegiet hovedsakelig innrettet mot teologistudier men fikk etter andre verdenskrig i høyere grad en innretning innen lærerstaben mot naturvitenskap. Siden 1979 har man tatt inn både mannlige og kvinnelige studenter, etter å tidligere kun ha hatt mannlige medlemmer.
Cercopithecini
Cercopithecini (marekatter og deres like) er et tribus i underfamilien Cercopithecinae, som deles inn i to tribus. Det andre tribuset er Papionini. Gruppen inkluderer fem slekter, hvorav to monotypiske og tre med flere arter i hver. Gruppen av marekatter (Cercopithecus) er den mest tallrike.
Cercopithecini består i hovedsak av trelevende frukt- og altetere, men enkelte arter er også primært terrestriske. Artene er forholdsvis spinkle og lette.
Inndeling
Inndelingen under følger i hovedsak Mammal Species of the World og er i henhold til Groves (2005). Norske navn og beskrivelser i parentes er nødvendigvis ikke offisielle navn og beskriveler.
Abolescus
Abilescus er en utødd slekt av biller som hører til familien kortvinger (Staphylinidae) og levde i Jura-tiden.
Battlefield 4
Battlefield 4 er et førstepersonsskytespill fra 2013 utviklet av DICE og gitt ut av Electronic Arts. Spillet er en etterfølger til Battlefield 3 fra 2011. Spillet ble sluppet ut 29. oktober 2013 i Nord-Amerika, 31. oktober i Australia, 1. november i Europa og New Zealand og 7. november i Japan. Spillet ble gitt ut til Microsoft Windows, PlayStation 3, PlayStation 4, Xbox 360 og Xbox One.
Abolescus
Utseende
Disse kortvingene ligner overflatisk på løpebiller (Carabidae) med noe forkortede dekkvinger. Antennene er lange og trådformede, hodet forholdsvis lite, pronotum bredt, dekkvingene dekker rundt halve bakkroppen. Beina er lange og slanke. Denne arten var en nokså liten bille, 5 millimeter lang.
Battlefield 4
Battlefield 4 fikk positiv kritikk. Spillet ble rost for flerspillerdelen og grafikken, men ble også kritisert for dets enspillerdel, som flere mente var veldig kort, i tillegg til flere problemer med spillet i starten. Spillet solgte over syv millioner kopier.
Spillet
Spillets heads-up display (HUD) består av to kompakte rektangler, den nedre venstredelen har et kart og kompass, mens den nedre høyredelen viste hvor mye ammunisjon man har og hvor mye liv man har. Øvre høyredelen vises det hvem som har drept hvem i spillet. Kartet viser symboler for tre typer personer i spillet, blå for allierte, grønn for lagkamerater, og orange for fiender. Dette kan endres for å støtte personer med forskjellige grader av fargeblindhet.
Abolescus
Levevis
Nålevende slektninger (de nålevende artene i Trigonurinae) lever under bark på døde trær, særlig bartrær.
Battlefield 4
Spillet
Spillere kan bruke våpen med flere sikter og velge mellom skytemodus, for eksempel semiautomatisk eller fullautomatisk. Man kan merke mål, altså fiender eller kjøretøy brukt av fiender i både enspiller- og flerspiller-modusene. Spillets kulefallsystem har blitt forbedret betydelig fra tidligere Battlefield-spill, så spillere må tenke på avstand som en faktor for å sikte nøyaktig med skytevåpnene sine. I tillegg har spillere flere kampmuligheter, slik som å kunne motangripe knivangrep, skyte med pistolen sin mens man svømmer og å dykke under vann for å unngå å bli sett av fiender.
Abolescus
Utbredelse i tid og rom
Slekten er kjent fra øvre jura, mellom 165-155 millioner år før nåtid, fra lokaliteter i Kasakhstan.
Battlefield 4
Enspiller
Enspiller-komponenten har mange forskjeller fra flerspiller-komponenten. For det meste skal spilleren i enspillerkampanjen reise gjennom minisandkassenivåer, noen ganger med kjøretøy som tanker eller båter. Spillerkarakteren, Recker, kan bruke to enspillereksklusive funksjoner, evnen til å gi ordre til resten av troppen og en taktisk kikkert. Spilleren kan gi ordre om å angripe fiender i spesifikke områder. Kikkerten kan brukes som en laserdesignator, slik at spilleren kan se hvem som er fiender og hvem som er vennlige, samt finne ammunisjon, eksplosiver og lignende. I en del av enspillerkampanjen mister Recker kikkerten sin, og kan derfor bare bruke direkte ordre for å lede troppen sin.
Enspillerkampanjen spesifikke mål som gjør forskjellige og nye typer våpen tilgjengelig for spilleren. Ammunisjonskasser kan bli funnet gjennom alle nivåene, og ved disse kan man bytte våpen eller fylle opp med ammunisjon. Disse ammunisjonskassene har bare standardvåpen etter at man har funnet dem, men det finnes noen unike våpen som kun kan brukes i ett spesifikt nivå.
Flerspiller
Battlefield 4s flerspillerkomponent har tre spillbare land, USA, Kina og Russland, alle mot hverandre, med opptil 64 spillere på PlayStation 4, og Xbox One. En gjeninnført kommandørmodus, sist sett i Battlefield 2142, gir en spiller på hvert lag en sanntidsstrategispill-lignende syn over hele banen og evnen til å gi ordre til lagkamerater. Kommandøren kan også se banen gjennom spillere som er på bakken, og kan gi dem ammunisjon eller kjøretøy, samt kalle inn missiler mot fiendtlige mål. En tilskuermodus er også inkludert, så spillere kan se på hva andre spillere gjør, i tillegg til å ha et fritt kamera til å se rundt i banen.
Ved Electronic Entertainment Expo 10. juni 2014 viste DICE frem banen «Siege of Shanghai», hvor Folkets frigjøringshær er i kamp mot United States Marine Corps. De viste frem den nye kommandør modusen, nye kjøretøy og våpen og «Levolution». Videoen de viste viste frem flere av disse nye tilleggene, blant annet en spiller som ødelegger en støttestolpe for så å fange en tank under en bygning, samt en høy skyskraper som kollapser i midten av banen og lager en stor støvsky. «Levolution» inkluderer også effekter som å skyte et brannslukkingsapparat for så å skape en stør dekkende sky, bilalarmer som slåes på under spillet, metalldetektorer som slår alarm når man går gjennom dem, eller å skru av strømmen i et rom for å redusere andres sikt.
Banene som er med i standardspillet uten noen utvidelsespakker er «Siege of Shanghai», «Paracel Storm», «Zavod 311», «Lancang Dam», «Flood Zone», «Rogue Transmission», «Hainan Resort», «Dawnbreaker», «Operation Locker» og «Golmud Railway». Spilltypene som kan spilles er «Conquest», «Domination», «Rush», «Obliteration» og «Defuse». Disse er mer vanlige blant Battlefield-spillere, men det finnes spilltyper som er mer tradisjonelle blant andre førstepersonskytespill, som «Team Deathmatch» og «Squad Deathmatch».
De fire utstyrssettene (på engelsk: kits) fra Battlefield 3 er med i Battlefield 4. «Assault»-utstyrssettet kan bruke en defibrillator for å gjenopplive spillere som har dødd nylig, men i motsetting til Battlefield 3 må den lades opp etter man har gjenopplivet en spiller. «Engineer»-utstyrssettet bruker PDWer, og karabiner kan brukes i alle utstyrsettene. «Support»-utstyrssettet kan bruke fjernstyrte bombekastere og XM25-granatkasteren. «Recon»-utstyrssettet er mer mobilt enn i Battlefield 3 og kan bruke skarpskyttergeværer og C4.
Nye kjøretøy ble introdusert i spillet. Siden Kina er med i dette spillet, inkluderes i nye kjøretøyene blant annet Type 99 MBT, ZFB-05, og Z-10W-helikopteret. Jagerflyene har også blitt ombalansert fra Battlefield 3. Nå deles jagerflyflyene i to klasser, Angrep og Stealth, angrepsjagerflyene fokuserer på å angripe fiendene på bakken, mens Stealthjagerflyene fokuserer på kamp i luften.
Det finnes også flere tilpasningsmuligheter i Battlefield 4 enn i Battlefield 3, med nye kamuflasjemønstre for alle våpen. En ny automatisk tilpassende kamuflasje ble også lagt til i spillet, som justerer seg i forhold til hvilken bane spilleren spiller på. Kamuflasjene kan også bli brukt på jagerfly, tanker, helikoptre og andre kjøretøy. Tidligere var også kamuflasjen på spillernes fallskjermer, men nå vises spillerens emblem istedenfor.
Kontekst og karakterer
Battlefield 4s enspillerkampanje er satt i 2020, seks år etter Battlefield 3. Forholdet mellom Russland og USA blir stadig verre, og landene har vært i konflikt i de siste seks årene. I tillegg er Kina på nippet til å havne i en borgerkrig. Admiral Chang, antagonisten, har planer om å kaste ut den nåværende kinesiske regjeringen. Om han lykkes, vil han få full støtte fra Russland, som vil lede Kina inn i krig mot USA.
Spilleren spiller som Sersjant Daniel «Reck» Recker, nestkommanderende i en amerikansk spesialoperasjonsstyrke med kodenavnet Tombstone. De andre i styrken hans inkluderer SSgt. William Dunn, SSgt. Kimble «Irish» Graves, og Sgt. Clayton «Pac» Pakowski. Tidlig i enspillerkampanjen, møter Tombstone CIA-operativ Laszlo W. Kovic, tidligere kjent som «Agent W.» i Battlefield 3s enspillerkampanje; og den kinesiske agenten Huang «Hannah» Shuyi. I enspillerkampanjen møter man også på Dimitri «Dima» Mayakovsky fra Battlefield 3s enspillerkampanje, fortsatt i live etter atomvåpenet som ble sluppet over Paris for seks år siden, og anholdt av kinesiske militærmyndigheter av ukjente grunner.
Handling
I motsetting til Battlefield 3, er handlingen i enspillerkampanjen i Battlefield 4 lineær. Kampanjen prosesserer kronologisk. Spilleren spiller alltid som Recker, spilleren bytter aldri karakter. Starten av spillet er satt i Baku i Aserbajdsjan, Tombstone-troppen, som da består av Recker, Dunn, Irish, og Pac, flykter fra byen, med viktig informasjon og russiske spesialstyrker som er ute etter dem. Etter å ha blitt jaget et stykke av de russiske spesialstyrkene, finner troppen seg i en sivil bil, og kjører ut i havet. Dunn er fanget mellom setene og hardt skadet, og gir sin revolver til Recher, og gir han ordre om at han skal skyte frontruten for å svømme ut. Recker skyter frontruten og Dunn drukner siden han sitter fast i bilen, men de andre svømmer opp til overflaten. Når Tombstone-troppen har svømt opp til overflaten, hører spilleren fra sin kommanderende, Kaptein Garrison, via radio at Admiral Chang planlegger et statskupp, og hvis han får det till, hår han full støtte fra Russland. Tombstone kommer tilbake til USS «Valkyrie», et amfibisk skip på vei mot Kinas kyst. Når de er ombord, forteller Garrison dem om attentatet mot den kinesiske presidentkandidaten Jin Jié, og at Chang har overbevist kineserne at USA var ansvarlig for dette.
Garrison sender Tombstone, med Recker som troppleder, på et hemmelig oppdrag i Shanghai for å redde tre VIP-er: Kovic, Hannah, og Hannahs ektefelle. Med hjelp fra Tombstone, tar Kovic de andre VIP-ene med seg til USS «Valkyrie» med et helikopter. I mellomtiden tar Tombstone en sivil turistbåt og kjører mot USS «Valkyrie», få øyeblikk senere går det av en elektromagnetisk puls over byen, som ødelegger alt elektronisk utstyr i sin rekkevidde. De innser at det er mange sivile rundt dem, som er strandet på båtene sine, så de leder dem bort til USS «Valkyrie», selv om Pac protesterer. Når de har kommet ombord på USS «Valkyrie», reiser de mot USS «Titan», et skip i Nimitz-klassen, for videre hjelp. Når de finner USS «Titan», finner de ut av at den har blitt hardt skadet av Admiral Chang og hans styrker. Garrison gir ordre til Tombstone, nå med Kovic som troppleder etter at Recker mistet den posisjonen, at de skal gå ombord det nå synkende skipet for å finne ut av hvor det var på vei. Tombstone finner en harddisk med den informasjonen de var ute etter, og kommer seg ut igjen mens andre kinesiske soldater prøver å kapre skipet. USS «Titan» knekkes i to under sin egen vekt, hvilket tvinger Tombstone til å hoppe av skipet. De kommer seg tilbake til USS «Valkyrie» med en kapret kinesisk kampbåt. Kovic blir kritisk skadet og dør, hvilket fører til at Recker blir troppleder igjen. Tombstone kommer seg tilbake til USS «Valkyrie», og finner Hannahs ektefelle igjen, i tillegg til Garrison.
Garrison går gjennom en plan med Recker og Pac angående det kommende angrepet mot lufthavnen Singapore, som er under kinesisk kontroll, for å skade kinesisk luftsuverenitet, mens alle de kinesiske flyene er på bakken på grunn av en storm. Hannah blir med dem, selv om Irish er imot dette. De kommer seg opp på stranden i Singapore, og begynner å dra mot lufthavnen. Mens de er på vei over en bro, blir Recker satt fast mellom en bil blåst av vinden og kanten av broen. Mens de andre prøver å få han løs krasjer et lasteskip i broen, hvilket ødelegger den, og gruppen faller i vannet. De overlever og kommer seg til lufthavnen. De gir signalet til Garrison for å skyte missilene mot lufthavnen. De prøver å evakuere med et stjålet kjøretøy, men blir slått ut når missilene kommer. Hannah tilsynelatende forråder troppen, og står sammen med kinesiske soldater, som dermed slår resten av troppen bevisstløse.
Recker og Irish blitt tatt med kineserne til et fengsel i Kunlunfjellene. Der blir de torturert og avhørt av kineserne om sitt oppdrag i Shanghai, og blir deretter kastet inn i fengselsceller. Recker blir vekket av «Dima», en russisk fange som lider av strålingssyke. Recker hjelper Dima med å komme seg ut av fengselet, og starter et stort opprør i fengselet, som vaktene har problemer med å håndtere. De kommer seg ut av fengselet og blir fanget av Hannah og to andre kinesiske soldater. Hannah skyter dermed de to andre soldatene, og forteller at hun hadde fått i oppdrag å beskytte Jin Jié, som hadde latet som han var Hannahs ektefelle. Gruppen kommer seg hele veien ut, og bort til en taubane som går ned fra fjellet de er på. Taubanen blir skutt ned av et fiendtlig helikopter, og Dima dør som følge av dette. Resten av gruppen overlever.
De fortsetter å gå til fots i to dager, og finner etterhvert veien til Tashgar (egentlig Kashgar), hvor både russerne og kineserne er i kamp. Hannah forklarer at hun tok med seg Jin Jié for å møte familien hennes, men at Changs tropper drepte dem før hun og Jin Jié kom dit. De møter Major Greenland, som kommanderer de gjenværende amerikanske troppene i Tashgar. Hun sier at russernes antiluftvåpen skaper problemer for dem. Tombstone melder seg frivillig til å håndtere russerne, ved å ødelegge en demning, i bytte mot en tur tilbake til USS «Valkyrie». De fullfører oppdraget sitt, og blir sendt mot Suezkanalen.
De blir plukket opp av en C-130 using the Fulton surface-to-air recovery system, og hopper ned til USS «Valkyrie» med fallskjerm. Skipet er like ved Suezkanalen og seiler blindt inn i Changs tropper. Tombstone klarer å finne Garrison, sammen med Jin Jié og flere andre overlevende, blant annet Pac, som de trodde hadde dødd i Singapore. Kort tid etter kommer kinesiske soldater bankende på døren og krever at de skal åpne den. Jin Jié overtaler Recker å vise sitt ansikt til de kinesiske soldatene, siden soldatene hadde blitt lurt av Chang at Jin Jié hadde blitt drept. Recker åpner døren og blir slått ned av kineserne, men Jin Jié roer ned soldatene, og soldatene feirer at han fortsatt er i live og gir ordre om å avslutte angrepet.
Chang hører at Jin Jié er i live, og bestemmer seg for å avfyre en missil inn i USS «Valkyrie», i håp om å «begrave sannheten og alle med den». Siden USS «Valkyrie» ikke har noe å slå tilbake med, bestemmer Recker, Irish og Hannah seg for å sprenge Changs skip med eksplosiver, ved å kjøre en båt bort dit. De kjører inn i skipets blindsone, og plasserer ladningen. De skyter kroker opp på Suezbroen før de detonerer ladningen, som gjør dem trygge. Ladningen detonerer ikke, og en av dem må gå ned og plassere en ny ladning. Hannah melder seg frivillig, men Irish vil ikke at hun skal gjøre det. Recker, i dette oppdraget karakteren spilleren er, får valget om hvem som skal gå ned: Irish eller Hannah. Etter å ha valgt en, detonerer Recker ladningen, ødelegger skipet, og dermed dreper den som han valgte. Et helikopter kommer og plukker Recker og den som ble igjen, og rapporterer tilbake til Garrison og forteller at det var en som ikke overlevde. men om man bruker for lang tid vil USS «Valkyrie» bli sprengt av Changs styrker, dette er tilført som den hemmelige avslutningen. så spillern kan velge tre forskjellige avslutninger Under spillets rulletekster, hører spilleren en dialog mellom Irish og Hannah, som diskuterer bakgrunnene sine, og at de må gå fremover uten å angre.
Utvikling
Battlefield 4 er bygd oppå den nyere Frostbite 3-spillmotoren. Denne nye spillmotoren tillater mer realistiske omgivelser, partikkeleffekter og grafikk. I tillegg synkronisere spillmotoren omgivelsene for alle spillerne, slik at alle spillerne kan for eksempel se samme bølge samtidig. Tesseleringen i spillet ble også gjort bedre. En alfa-versjon av spillet ble sluppet ut 17. juni 2013 visse tilfeldige Battlefield 3-spillere. Versjonen varte i to uker. Den versjonen av spillet bruke «Siege of Shanghai»-banen, men med ingen kunst for bygginger og slikt.
På grunn av blandet kritikk rundt tospillermodusen i Battlefield 3, bestemte DICE seg for å ikke ha med modusen i Battlefield 4 og fokuserte istedenfor på enspiller- og flerspillerdelene.
AMD og DICE gikk sammen slik at Battlefield 4 skulle kunne bruke AMDs Mantle API. Målet var å få spillet til å kjøre bedre med AMD-grafikkort, eller i hvert fall bedre enn de ville kjørt med OpenGL eller DirectX. Tidlige tester viste at APIen var effektiv ved bruk av saktere prosessorer.
DICE ga ut en åpen beta for spillet som var tilgjengelig for Windows (kun 64-bit versjoner), Xbox 360 og PlayStation 3. Den hadde spillmodusene «Domination», «Conquest» og «Obliteration» og kunne spilles på banen «Siege of Shanghai». Den åpne betaen startet 4. oktober 2013 og ble stengt 15. oktober 2013.
Tekniske problemer og juridiske problemer
Når spillet ble sluppet ut, hadde det et mangfold med tekniske problemer. EA og DICE ga ut flere oppdateringer til spillet på alle plattformer     og DICE sa at alt arbeid på andre spill, blant annet Mirror's Edge, Star Wars: Battlefront og Battlefield 4-utvidelsespakker ville stå på vent inntil Battlefield 4 fungerte slik som det skulle. I desember 2013, mer enn en måned etter spillet ble sluppet ut, sa en representativ fra EA at å fikse spillet var selskapets første prioritet, og at DICE jobbet så hardt de kunne for å ordne opp.
EAs president Peter Moore sa i januar 2014 at selskapet ikke hadde sett noen negativ innflytelse på salget av spillet selv om det ble sluppet ut med et mangfold med tekniske problemer. Han sa at de negative innflytelsene som var, var mest på grunn av overgangen fra den syvende konsollgenerasjonen til den åttende, altså fra Xbox 360 og PlayStation 3 til Xbox One og PlayStation 4, og at andre videospillserier som FIFA og Need for Speed vise det samme. Som en slags belønning til spillere som hadde kjøpt spillet tidlig og fortsatt spilt spillet, ga DICE flere spillere i februar 2014 gratis ting i spillets flerspillermodus, som våpen og kamuflasje.
På grunn av det mangfoldet av problemer som var med spillet, ble EA mottager av flere søksmål. Holzer Holzer & Fistel, LLC begynte en etterforskning av EAs uttalelser angående spillet mellom 24. juli 2013 og 4. desember 2013, for å funne ut om selskapet prøvde å lure sine investorer med falsk informasjon angående spillet. Kort tid etter gjorde Robbins Geller Rudman & Dowd LLP det samme av lignende grunner. Bower Piven anklagde EA for å ha brutt Securities Exchange Act of 1934, siden EA ikke hadde informert sine investorer om problemene med spillet, som også viste seg gjennom utviklingen av spillet, og at EA prøvde å lure sine investorer ved å ikke gi dem all informasjon. Etter å gjort anklagene sine, prøvde Bower Piven å finne investorer som hadde tapt mer enn 200 000 amerikanske dollar, for å være de ledene saksøkerne. I oktober 2014 avviste Judge Susan Illston et av søksmålene med grunnlaget at EA ikke villedet sine investorer med vilje, istedenfor var mange av EAs utsagn om Battlefield 4 vagheter og optimisme.
Seks måneder etter spillet ble først sluppet ut, i april 2014, lanserte DICE et program kalt Community Test Environment (CTE), som lot et begrenset antall PC-spillere teste forskjellige versjoner av Battlefield 4 for å teste nye oppdateringer før de ble sluppet ut til resten av offentligheten. En av de større oppdateringene var en for spillets nettkode, spesifikt spillets tickrate, hvilket er hvor fort og ofte spillet og spillserveren oppdaterer. På grunn av at Battlefield 4 sender mye informasjon til både spillere og servere under spilling, bestemte DICE seg for i starten å gi spillet en lav tickrate. Dette førte til flere av problemene med spillet, og generelle forsinkelser for flere spillere. CTE-programmet testet spillet med en høyere tickrate, og startet å komme med oppdateringer til spillet i midten av 2014.
I oktober 2014, nesten et helt år etter den første lanseringen av spillet, ble det fortsatt sluppet ut oppdateringer til spillet. DICEs produsent David Sirland sa at selskapet anerkjente at lanseringen av Battlefield 4 hadde fått flere spillere til å ikke stole på selskapet like mye som før. Sirland sa at lanseringen av Battlefield 4 ikke hadde gått som forventet og hadde fått selskapet til å reevaluere modellen sin, og ville i fremtiden planlegge å ha flere beta-versjoner, og gjøre det lettere for både investorer og spillere å finne ut av hva selskapet faktisk driver med. Sirland sa også at han trodde at flere spillere ikke stolte på dem, at de ikke kunne lansere et fullstendig spill uten problemer, men at de ønsket at folk slukke tro det.
Markedsføring
I mars 2013 åpnet Electronic Arts Battlefield 4-nettsiden med tre trailere, og hver av de hintet mot tre typer kamprom, luft, land og hav. EA forsatte å slippe ut trailere helt opp til Game Developers Conference, da de annonserte spillet der, 26. mars 2013. Dagen etter viste EA frem spillet første spilltrailer, som også var en trailer for Frostbite 3-spillmotoren. Kort tid etter gjorde EA det mulig å forhåndsbestille spillet på Origin for Microsoft Windows, PlayStation 3, og Xbox 360, men ikke for de nyere konsollene, PlayStation 4 og Xbox One.
I juli 2012 ble Battlefield 4 annonsert for første gang på en vag måte ved at de som forhåndsbestilte Medal of Honor: Warfighter gjennom Origin ville kunne spille beta-versjonen av Battlefield 4 beta, og senere ble det sagt at dette ville også gjelde for Battlefield 3 «Premium»-spillere. Spillere som ville kvalifisere for beta-tilgang ville fortsatt bare få ett pass til beta-versjonen, og kunne ikke gis bort til andre spillere. Beta-versjonen ble tilgjengelig 1. oktober 2013 for visse spillere, og ble åpen 4. oktober 2013. Betaen var på tre plattformer, PC, Xbox 360, og PlayStation 3.
DICE viste frem mer av Battlefield 4 ved Electronic Entertainment Expo i 2013, blant annet flerspillermodusen, og lot folk spille spillet. Enda mer informasjon ble avslørt ved Gamescom i 2013, blant annet «Premium»-versjonen av Battlefield 4 og alle fordelene spillere fikk av å kjøpe denne versjonen.
En av DICEs markedsføringsstrategier var å promotere for spillet på TV og internett med tittelen Only in Battlefield 4 (på norsk: Bare i Battlefield 4). Hver av disse reklamene besto av en spiller som fortalte om sine opplevelser i spillet og video fra spillet; dette viste frem spillets frie natur, og at spillere kunne gjøre mer eller mindre det de ville. I tillegg demonstrerte de noen av forbedringene fra Battlefield 3.
På grunn av dårlig mottagelse, sluttet EA å selge sesongpass til spillere fra og med 30. mai 2013. Dette gjaldt også Battlefield 4.
En applikasjon for å følge med ens statistikk i spillet eller generell spillstatistikk ble sluppet ut for både iOS og Android.
Nedlastbart innhold
Battlefield 4 fikk fem utvidelsespakker som inkluderte nye baner og noen andre tillegg til spillet. Alle fem ble sluppet ut to uker tidligere for spillere som hadde kjøpt «Premium»-versjonen av spillet. Når støtte for Battlefield 4 sluttet, sa DICE at alle fremtidige utvidelsespakker ville være gratis.
China Rising
21. mai 2013 annonserte DICE utvidelsespakken China Rising på sine nettsider og sa at den ville inkludere fire ekstra baner, «Silk road», «Altai Range»,"Dragon Pass" og «Guilin peaks», som er satt på det kinesiske fastlandet, ti nye baner, nye kjøretøy og en ny spillmodus. Utvidelsespakken ble gitt gratis til de som forhåndsbestilte spillet. Utvidelsespakken ble gjort tilgjengelig for «Premium»-spillere 3. desember 2013, og for andre spillere 17. desember 2013.
Second Assault
10. juni 2013 annonserte DICE Second Assault under Electronic Entertainment Expo i 2013. Utvidelsespakken ville debutere på Xbox One. Den ble sluppet ut 22. november 2013, samme dagen som Xbox Oneen ble sluppet ut. Utvidelsespakken inkluderte fire populære baner fra Battlefield 3 og introduserte «Capture the Flag» som en ny spillmodus. 18. februar 2014 ble utvidelsespakken eksklusiv for «Premium»-brukere, men ble tilgjengelig igjen for ikke-«Premium»-brukere 4. mars 2014.
Mellom 29. januar 2015 og 28. februar 2015 var utvidelsespakken gratis for alle EA Access-abonnenter.
Naval Strike
3. august 2013 viste DICE frem Naval Strike ved Gamescom i 2013. Utvidelsespakken inkluderer fire baner som er satt i Øst-Asia og en ny spillmodus kalt «Carrier Assault» inspirert av Battlefield 2142. Utvidelsespakken skulle bli sluppet ut 25. mars 2014 for ikke-«Premium»-brukere, men ble forsinket noen timer før den skulle bli sluppet ut, uten en ny dato for utgivelse. 27. mars 2014 ble Naval Strike sluppet ut for «Premium»-brukere på Xbox One, og for PC-brukere 31. mars 2014.
Dragon's Teeth
DICE viste frem Dragon's Teeth ved Gamescom i 2013. De fire banene i utvidelsespakken er satt i krigsherjede byer i Kina. Dragon's Teeth ble sluppet ut 15. juli 2014 for «Premium»-brukere. For ikke-«Premium»-brukere ble den sluppet ut to uker senere, 29. juli 2014. En ny spillmodus kalt «Chain Link» er med i denne utvidelsen. Det er også elleve nye oppdrag og en nytt kjøretøy kalt «R.A.W.R» er med på de fire banene i utvidelsen.
Final Stand
20. august 2013 vieste DICE frem Final Stand ved Gamescom 2013. Final Stand fokuserer på slutten av krigen i spillet, som er i 2020. Utvidelsen har fire baner og nye våpen og kjøretøy. De nye banene er «Operation Whiteout», «Giants of Karelia», «Hammerhead» og «Hangar 21». Den ble sluppet ut for «Premium»-brukere 18. november 2014, ett minutt etter midnatt, og for ikke-«Premium»-brukere 2. desember 2014, ett minutt etter midnatt.
Weapons Crate
Denne utvidelses pakken ble annonsert av DICE 30. mars 2015 som en gratis utvidelse for alle Battlefield 4-spillere. Utvidelsen introduserte fem nye våpen, en ny spillmodus og endringer i spillets statistikk. Utvidelsen ble sluppet ut etter å ha vært i et alfa-stadium 16. mai 2015.
Night Operations
I august 2015 annonserte DICE utvidelsespakken Night Operations som en gratis utvidelse for alle Battlefield 4-spillere. Denne utvidelsen inkluderer tre nye versjoner av andre baner i Battlefield 4, og ble testet med Community Test Environment.
Community Operations
Community Operations ble sluppet ut 27. oktober 2015, og var gratis for alle Battlefield 4-spillere. Utvidelsen inkluderer bare en bane, med samme navn som utvidelsen. Banen er middels stor sammenlignet med de andre banene i spillet, og full av planteliv. Det er begrenset med tunge kjøretøy som tanker, og banen har ingen jagerfly og helikoptre. Banen tokk stort hensyn til tilbakemeldinger fra diverse spillere.
Kritikk
Battlefield 4 fikk positive anmeldelser fra kritikere. Chris Watters fra GameSpot roste «Obliteration»-spillmodusen og flerspillerelementene men syntes at det ikke var mye spesielt med enspillerkampanjen. Mitch Dyer fra IGN sa at Battlefield 4 tokk de beste trekkene fra de tidligere spillene og samlet trekkene i ett spill. Evan Lahti fra PC Gamer sa at selv om spillet lignet veldig på Battlefield 3, så var det fortsatt tilfredsstillende, spesielt med det visuelle, og var et solid spill. Kommandørmodusen og det varierte baneutvalget ble også rost som gode tillegg til spillet. David Hinkle fra Joystiq sa at spillet putter spillere i en mer eller mindre åpen verden og lar spilleren gå fritt. Han roste også enspillerelementene, men syntes at flerspillermodusen ikke hadde mye overraskende. Lance Liebl fra GameZone sa at ens suksess i spillet hadde mye med å gjøre hvor bra man spiller med laget sitt, og hvor bra laget er i å samarbeide. Han syntes også at det var ett av de mest givende spillene han hadde spilt, men la godt merke til problemene som var med spillet i starten, spillet hadde en tendens til å krasje tilsynelatende uten grunn. Men flerspillermodusen gjorde opp for dette. Lawrence Sonntag fra Machinima roste «Levolution» og flerspillermodusen.
Flere kritikere sa at flerspillerdelen av spillet hadde blitt sluppet ut med flere problemer som i mange tilfeller gjorde det vanskelig eller umulig å spille spillet. Dette var gjennomgående gjennom alle plattformer spillet hadde blitt sluppet ut på, og inkluderte at spillet krasjet, at man ikke kunne koble til servere, og forsinkelser i spillet. Polygon anmeldte spillet dagen det kom ut, og ga det 7,5 ut av 10, men senket det etter kort tid til 4 fordi for mange spillere var spillet såvidt spillbart.
Stautskalleedderkopp
Stautskalleedderkopp (Pelecopsis elongata) er en av edderkoppene i gruppen mattevevere og dvergedderkopper (Linyphiidae).
Battlefield 4
Kritikk
DICE anerkjente senere problemene med flerspillerdelen av spillet, og at de arbeidet med å få problemene ordnet opp i, og at de ikke skulle arbeide med flere utvidelsespakker før problemene var ordnet opp i. Selv om DICE sa dette, ble spillets andre utvidelsespakker sluppet ut selv om det var flere problemer med spillet som ennå ikke var løst.
Stautskalleedderkopp
Utseende
Stautskalleedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Vestland Høyre
Vestland Høyre er partiet Høyres fylkesorganisasjon i Vestland fylke, som består av de tidligere fylkene Hordaland og Sogn og Fjordane. Organisasjonen avløser Hordaland Høyre, som formelt endret navn til Vestland Høyre lørdag 10. november 2018, og Sogn og Fjordane Høgre.
Vestland Høyre har fem representanter på Stortinget i perioden 2021–2025; én fra Sogn og Fjordane valgdistrikt og fire fra Hordaland valgdistrikt. Høyres partileder Erna Solberg er valgt fra Hordaland.
I perioden 2019–2023 har Høyre ordføreren i Askøy, Askvoll , Austevoll , Fedje , Masfjorden , Tysnes og Øygarden. Harald Victor Hove er gruppeleder i Bergen Høyres bystyregruppe siden 2019.
Organisasjon
Partiets øverste organ mellom årsmøtene er fylkesstyret, som består av arbeidsutvalget, lokalforeningsledere og ordførere.
Det daglige arbeidet i partiet ledes av arbeidsutvalget. Arbeidsutvalget ledes av Tom Georg Indrevik.
Steinar Gerhardsen er fylkessekretær per 2021.
Battlefield 4
Forbud i Kina
I desember 2013, kort tid etter lanseringen av «China Rising»-tilleggspakken, forbydde Kina salget av Battlefield 4, og ga ordre til butikker og nettsteder i Kina om å fjerne spillet, og oppfordret de som allerede hadde kjøpt det å fjerne det fra sine enheter. Spillet ble ansett som en nasjonal sikkerhetsrisiko i formen av en kulturell invasjon, siden tilleggspakken hadde fire baner som skulle forestille forskjellige steder i Kina.
En artikkel i Folkets frigjøringshærs dagblad gitt ut i desember 2013 kritiserte spillet for å diskreditere Kinas nasjonale suverenitet, og sa at tidligere hadde Sovjetunionen hatt fast plass som den onde karakteren i videospill, og nå har Kina fått den plassen.
Salg
I den første uken med salg i Storbritannia ble Battlefield 4 det nest best selgende spillet gjennom alle formater, bare bak Assassin's Creed IV: Black Flag. Spillets salg var 69 % dårligere sammenlignet med seriens forrige spill, Battlefield 3. EA skyldte på mindre etterspørsel grunnet usikkerhet i den nye generasjonen med konsoller, PlayStation 4 og Xbox One.
Ifølge tall fra NPD Group var Battlefield 4 det nest best selgende spillet i november i USA, bare bak Call of Duty: Ghosts. I februar 2014 sa EA at «Premium»-versjonen av spillet hadde solgt mer en 1,6 millioner kopier. I mai 2014 hadde spillet solgt mer enn syv millioner kopier.
Priser
Ifølge EA fikk Battlefield 4 priser fra over 30 videospillmedier.
Fleksplate
En fleksplate er en metallplate på drivlinjer med automatisk girkasse som kobler utgangen fra en motor til inngangen på en dreiemomentomformer. Den utfører lignende funksjon som svinghjulet i en konvensjonell manuell girkasse. Navnet viser til platens evne til å bøye seg over sin egen hovedakse (kan bøyes fra side til side) for å ta opp bevegelse i dreiemomentomformeren når rotasjonshastighetene endres. Fleksplater er generelt mye tynnere og lettere enn svinghjul på grunn av den glatte koblingsvirkningen til dreiemomentomformeren og elimineringen av clutch-overflaten. På samme måte som med svinghjul håndterer fleksplater normalt kobling til startmotoren via tenner langs ytterkanten av platen. Disse tennene gir fleksplaten et girlignende utseende til tross for at dette er en sekundær funksjon. Fleksplater kan lages på mange måter, men lages vanligvis av enten stanset stål (vanlig på gatebiler), frest stål i to deler (vanlig på reserbiler) eller frest stål i en del (vanlig i høyytelses dragracing).
Ramón J. Sender
Ramón José Sender Garcés (født 3. februar 1901 i Chalamera, Huesca, død 16. januar 1982 i San Diego, USA) var en spansk forfatter.
Paul Greengard
Paul Greengard (født 11. desember 1925 i New York City, død 13. april 2019 samme sted ) var en amerikansk biolog og nobelprisvinner. Han ble tildelt Nobelprisen i fysiologi eller medisin i 2000 sammen med landsmannen Eric Kandel og svensken Arvid Carlsson. De fikk prisen for funn om signalsubstanser i nervesystemet.
Small Planet Airlines (Tyskland)
Small Planet Airlines var et charterflyselskap fra Tyskland. Hovedkontoret lå i Berlin og hovedbasen var Paderborn/Lippstadt lufthavn. Det tilbydde charterflyginger, inkludert flyginger for andre selskap. Small Planet Airlines var opprinnelig fra Litauen, men Small Planet Group dreiv flyselskap med samme navn i andre land også.
Paul Greengard
Bakgrunn
Paul Greengard var sønn av Pearl (født Meister) og Benjamin Greengard. Hans eldre søster var fotomodell og skuespiller Irene Kane, som senere ble forfatter og skrev under navnet Chris Chase (hun debuterte i Stanley Kubricks Killer's Kiss). Deres mor døde i barsel og faren giftet seg igjen i 1927. Greengard-søsknenes foreldre var jødiske, men stemoren tilhørte den episkopale kirke. Han og hans søster ble oppdratt i «kristen tradisjon».
Small Planet Airlines (Tyskland)
Historie
Selskapet blei grunnlagt i 2015. Det starta flyginger i 2016 med tysk Air Operator's Certificate (AOC). Den første flygninga gikk fra Bremen til Iráklio på den greske øya Kreta. Selskapet utførte flyturer for reiseselskap som TUI og Thomas Cook fra flyplassene i Bremen og Paderborn-Lippstadt. Det tyske selskapet brukte Airbus A320.
Paul Greengard
Bakgrunn
Under andre verdenskrig tjenestegjorde han i United States Navy som elektrotekniker ved Massachusetts Institute of Technology og var med på å utvikle et varselsystem mot japanske kamikaze fly. Etter krigen gikk han på Hamilton College der han tok bachelorgrad i 1948 i matematikk og fysikk. Han bestemte seg for ikke å ta høyere grad i fysikk ettersom fysikkforskningen på denne tid fokuserte på atomenergi og gikk derfor videre med studier i nevrovitenskap.
Small Planet Airlines (Tyskland)
Historie
Det tyske selskapet Small Planet Airlines var ett av flere flyselskap i Small Planet Group. Flyselskap med samme navn dreiv også i Litauen (Small Planet Airlines) og Polen (Small Planet Airlines Polen).
Paul Greengard
Karriere
Han arbeidet så i England (London og Cambridge) innen biokjemi og kom i 1959 i arbeid ved Geigy-forskningslaboratoriene i Greenburgh (Ardsley/New York). I 1968 ble han professor ved Yale University, School of Medicine i New Haven, innen feltene farmakologi og psykiatri. I 1983 fikk han et professorat ved Rockefeller University i New York, der han overtok laboratorieledelsen for molekylærbiologi og cellulær nevrovitenskap. I løpet av sin vitenskapelige karriere forsket og underviste Greengard dessuten ved Albert Einstein College of Medicine og ved Vanderbilt University.
Small Planet Airlines (Tyskland)
Flyflåte
Flyflåten til Small Planet Airlines Tyskland besto per 2017 av Airbus A320.